
	Comisia pentru buget, finanţe şi bănci
	
	Bucureşti,        
Nr. 22/ 112/ 31.03.2010


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative – Legea responsabilităţii fiscale, cu care comisia noastră a fost sesizată în fond cu adresa Biroului Permanent nr. PL.74 din 16 martie 2010.
	PREŞEDINTE,

Ştefan Viorel

	Comisia pentru buget, finanţe şi bănci
	
	Bucureşti,    
Nr. 22/ 112/ 31.03.2010 


RAPORT

asupra propunerii legislative – Legea responsabilităţii fiscale
Cu adresa nr.PL.x. 74 din 16 martie 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă – Legea responsabilităţii fiscale.
La întocmirea raportului s-au avut în vedere avizul favorabil al Consiliului Legislativ, cu observaţii şi propuneri, trimis cu adresa nr.2/4.01.2009,  avizul negativ al Comisiei pentru administraţie publică, amenajarea teritoriului şi echilibru ecologic şi avizul negativ al Comisiei pentru politică economică, reformă şi privatizare.
Propunerea legislativă are ca obiect de reglementare stabilirea unui cadru legal care să permită asigurarea şi menţinerea unei discipline financiar-bugetare stricte, clar definite, prin respectarea căreia finanţele publice să poată fi gestionate eficient.   
În urma analizei propunerii legislative de către membrii comisiei, s-a propus respingerea acesteia, deoarece:
Consiliul Legislativ a mai avizat favorabil, cu observaţii şi propuneri, un proiect de lege care are conţinut aproape identic cu cel al prezentului proiect, transmis de Secretariatul General al Guvernului cu adresa nr.238 din 29 decembrie 2009.

Propunerea legislativă este similară cu proiectul de lege iniţiat de Guvern şi înaintat spre dezbatere şi adoptare Senatului, în calitate de primă Cameră sesizată şi discutată în şedinţa Comisiei de buget, finanţe şi bănci a Camerei Deputaţilor în  data de 24 martie 2010. Acest proiect de lege a fost discutat în plenul Camerei Deputaţilor, în calitate de Cameră Decizională în data de 30 martie 2010 respectând angajamentele asumate de România faţă de organismele internaţionale.

Astfel, propunerea legislativă iniţiată de 6 deputaţi, a rămas fără obiect.

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 28 deputaţi, din totalul de 35 membri ai comisiei.
Raportul comisiei a fost adoptat  cu unanimitate  de voturi. 
Propunerea legislativă a fost respinsă de Senat, în şedinţa din data de 3 martie 2010, în calitate de primă Cameră sesizată. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii propunerii legislative – Legea responsabilităţii fiscale, în şedinţa din data de 31 martie 2010, comisia propune respingerea proiectului de lege.
	PREŞEDINTE,

Ştefan Viorel
	SECRETAR,

Iuliu Nosa


Consilier parlamentar:
Luminiţa Ghiorghiu

